**Výzva**

**kolegom z bratislavského regiónu!**

**Vážená kolegyňa, vážený kolega,**

**keď sme pred 13 rokmi spustili zubnú pohotovostnú službu za podmienok, aby ste Vy moji kolegovia mohli kľudne spať a netrápiť sa myšlienkou, kedy mám zase nočnú službu a ako to tam bude vyzerať, vytvoril som team „kmeňových“ pracovníkov, ktorí sa za Vás postarali o všetko. Naviac v čase letných prázdnin a okolo Vianoc sme Vám vychádzali v ústrety vytvorením mimoriadnych služieb, aby ste Vy Váš čas mohli pokojne tráviť v kruhu Vašich rodín, bez prosenia kolegu o zástup. Vy starší, ktorí ste zažili nechcené služby často bez zmluvy viete o čom hovorím.**

**Nastal čas, že neviem obsadiť kmeňovými pracovníkmi služby na LSPP Drieňová 38. Vyzývam Vás týmto, aby ste mi pomohli nájsť ľudí, ktorí by si radi slušne privyrobili a pracovali aj za Vás na pohotovostnej službe.**

**Ak sa mi s Vašou pomocou nepodarí nájsť dostatok „dobrovoľníkov“ budem nútený dodržiavať literu zákona § 7 ods. 6 zákona č. 576/2004 Z. z. Budem Vás všetkých m u s i e ť napriek tomu, že sa mi to tak nepáči, vypísať do služieb, ktoré ste podľa citovaného zákona povinní odslúžiť!**

**Ak máte nejaké podnetné návrhy a tipy na riešenie tejto neutešenej situácie dajte mi prosím vedieť na moju e-mailovú adresu:**

**dr.graus@gmail.com****, alebo** **dentagroup@gmail.com**

**príp. na telefón: 0908733299 p. Kaštílová**

**Ďakujem za porozumenie a pomocnú ruku!**

**V Bratislave 30.5.2016**

**MUDr. Vlastimil Graus, PhD., MPH., MSc.**

**konateľ spoločnosti DENTA Group s.r.o**

**prevádzkovateľ stomatologickej LSPP**